open-index/open-wikipedia-markdown huggingface dataset:
29 di marzu

U **29 di marzu** hè l'88u ghjornu di l'annu (l'89u sì hè bisestile) in u calendariu gregurianu. Restanu 277 ghjorni à a fine di l'annu.

## Avenimenti

### In Corsica

## Nascite
* 1959 - Rick Priestley, autore inglese, di Warhammer 40.000

## Morti
* 1995 : Michel Henry, militanti di u FLNC

## Celebrazioni

### Santi
Santu **Eustasiu**.

Quandu San Culumbanu ebbe à fughje da Luzzoviu (in l'attuale dipartimentu di a Haute-Saône), duv'ellu avia fundatu u munasteru u più famosu di a Gallia, fù sustituitu da u so amicu, u Burghignonu Eustasiu.

Eustasiu guvernò l'abbazia 19 anni, da u 610 à u 629, fendula prusperà, mettenduci scole rinumate. Ci fù sinu à 600 frati, è Eustasiu creò altri munasteri.

Per disgrazia, ci era, in Luzzoviu, u monacu Agrestinu, un nutaru reale chì si era fattu frate è chì ghjera scuntentu di esse trattatu cum'è tanti altri, senza nisunu riguardu pè i so talenti. Ci fù una specia di scisimu, è u messenu fora.

Ancu da fora, Agrestinu cuntinuvò i so intrighi. Per ristabilisce a cuncordia, u rè Cluttariu Secondu adunì un cunciliu. Eustasiu difese a so causa, è po disse: "Feghja, o Agrestì, s'è tù ùn cambii strada, ùn si passerà micca un annu chè tù ùn ti trove davanti à un tribunale: quellu di Diu".

Agrestinu ricusò di sottumettesi, è a prufezia d'Eustasiu si realizò. Qualchì settimana dopu, avendu fattu rimproveri à unu di i so schjavi chì spaffava legne, Agrestinu morse d'una piulata.

Etimolugia: da u grecu "eustachios" (fruttiferu, fecondu).

Nomi: Eustace, Eustache, Eustacia, Eustasiu, Eustasius, Eustatius, Eustazio, Stacey, Stacie, Stasiu, Staziohttps://adecec.net/adecec/santi/03-marzu.php

## Ligami esterni
* Storia di a Corsica 
* Almanaccu Adecec 2007
1u d'aprile

U **primu d'aprile** hè u 91u ghjornu di l'annu (u 92u sì hè bisestile) in u calendariu gregurianu. Restanu 274 ghjorni à a fine di l'annu.

## Avenimenti

### In Corsica

## Nascite
- 1926 - Anne McCaffrey, scrivana americana di fintascenza è fantasia.

## Morti

## Celebrazioni

### Santi
Santu **Ugu**.

Ugu hè natu l'annu 1053 in un locu chjamatu Castellu Novu, in l'attuale cumuna di Châteauneuf-sur-Isère, dipartimentu di a Drôme. A' 27 anni, era canonicu in Valencia quandu u legatu di u papa u fece vescu di Grazianopuli, l'attuale Grenoble. Ellu ùn vulia, soprattuttu chì u cleru di a so dioccesi ùn avia nisuna morale.

Dui anni dopu, scuraggitu, si ritirò in l'abbazia di Casam Dei, l'attuale Chaise-Dieu, dipartimentu di a Haute-Loire. Ci stete felice quindeci mesi sinu à u ghjornu chì u papa l'ubligò à rivene in a so dioccesi.

Ugu hà aiutatu à San Brunu - chì ghjera statu u so prufessore - à creà a Grande Certosa, un munasteru duve i monachi campavanu chjusi è ùn si ritruvavanu chè per l'uffizii.

Per succore i poveri, Ugu si vendì u so anellu pasturale è u so più bellu calice. Senza San Brunu, si averebbi vendutu ancu u cavallu chì li servia à visità a so dioccesi.

Da ch'ellu ùn vulia esse vescu, u so episcupatu hà duratu quasi 50 anni. Hà participatu à dui cuncilii è hà cunnusciutu cinque papa. Hè mortu à 79 anni, u 1u aprile 1132. Dui anni dopu, Nucenziu Secondu u canunizava.

Etimolugia: da u germanicu "hûg" (intelligenza).

Casate: Ughelli, Ughetti, Ugolini.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
2 d'aprile

U **2 d'aprile** hè u 92u ghjornu di l'annu (u 93u sì hè bisestile) in u calendariu gregurianu. Restanu 273 ghjorni à a fine di l'annu.

## Avenimenti

### In Corsica
* 1793 - A Cunvenzione francese ordina l'arrestu di Pasquale Paoli.

## Nascite

Image:Zola, Francois Emile - Zola mit seiner »Box« (Zeno Fotografie).jpg|Émile Zola (2 d'aprile 1840-29 di settembre 1902) 

## Morti
*2020 : Ghjuvanpaulu Roesch, militanti di u FLNC

## Celebrazioni
- Ghjurnata mundiale pè a cunsapevolezza su l'autismu

### Santi
Santu **Francescu di Paola**.

Francescu hè natu in u 1436 in un paese di Calabria chjamatu Paola. L'avianu datu issu nome in l'onore di San Francescu d'Assisi.

Da omu, avia sceltu di campà in rimitu, ma ebbe a rinomina di fà i miraculi è d'altri omi ghjunsenu è volsenu campà cun ellu è cum'è ellu. E' cusì fece a cungregazione di i Frati Minimi. I chjamò minimi per via di e parulle di Ghjesù chì, secondu San Matteu è San Lucca, ricumandava à i so fidi di stassine à l'ultimu rangu.

Secondu u Vangellu di San Matteu, Ghjesù disse: "Quellu chì si serà inalzatu serà abbassatu, è quellu chì si serà abbassatu serà inalzatu". Secondu u Vangellu di San Lucca, disse: "Quand'è tù serai invitatu, vai à mettiti à l'ultimu postu fin chì quellu chì ti hà invitatu venghi à ditti: "O amicu, colla più in sù". Allora ne averai onore cù quelli chì seranu à tavula cù tè".

I miraculi ch'ellu facia, Francescu ne dava a causa à i paternostri ch'ellu distribuia. Era tantu rinumatu chì u rè di Francia, Luigi XI, malatu, u vulia accantu. Ellu, mandò paternostri. Ci hè vulsutu l'intervenzione di u papa per ch'ellu parti. Hè ghjuntu à u castellu di u rè in un locu chjamatu oghje Plessis-les-Tours, dipartimentu di Indre-et-Loire. Hà curatu u rè sedeci mesi ma ùn pobbe chè aiutallu à more.

Francescu ùn vultò più in Calabria. S'hè statu à u castellu di u rè di Francia duv'ellu hè mortu 24 anni dopu, u 2 aprile 1507, un venneri santu, quandu a Chjesa celebrava a morte di Ghjesù Cristu. Cù l'intervenzione di Luigi XII, è quella di a figliola Claudia, chì testimuniò d'esse stata guarita da Francescu, sei anni dopu à a so morte, u papa u beatificava è, torna sei anni dopu, u canunizava.

Etimolugia: V. Francescu d'Assisi (4 uttobre).https://adecec.net/adecec/santi/04-aprile.php

## Ligami esterni
* Almanaccu Adecec 2007
3 d'aprile

U **3 d'aprile** hè u 93u ghjornu di l'annu (u 94u sì hè bisestile) in u calendariu gregurianu. Restanu 272 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Riccardu**.

Riccardu hè un Inglese natu versu l'annu 1197 in Droitwich, cunteu di Worcester.

Dopu à avè ricustituitu u casale di i genitori, chì si eranu ruvinati, hà lasciatu a so parte à u fratellu è si ne hè andatu à studià in Oxford. A' 38 anni era diventatu u cancelieru di a celebre Università.

Issu postu l'hà tenutu pocu. Dete a so demissione per andà à u succorsu d'un amicu, Edimondu, arcivescu di Canterbury, chì ghjera in bischizzu cù i frati di San Benedettu è cù u rè Arrigu Terzu, chì pretendia cumandà i veschi cum'ellu cumandava i so suldati.

In u 1240, Riccardu è Edimondu partenu pè a Francia. Pare ch'elli vulianu andà in Roma à vede u papa ma, per istrada, Edimondu more. Tandu, Riccardu si face urdinà prete in Orléans, è volta in Inghilterra.

A' 47 anni, hè fattu vescu di Chichester. U rè, chì ùn perdunava, li toglie i viveri è l'impedisce di entre in u palazzu viscuvile. Riccardu pigliò e so funzioni dui anni dopu, grazia à u papa chì minacciò di scummunicà u rè.

Riccardu hà luttatu contru à u niputisimu è a simunia; hà pigliatu a pretesa di i frati duminicani è franciscani contru à i veschi chì ùn vulianu ch'elli fessinu scola.

Hè mortu à 56 anni, in Chichester, u 3 aprile 1253.

Etimolugia: da u germanicu; "ric" (putente) è "hard" (duru, forte).

Casate: Cardi, Ricardoni, Riccardi, Riccardoni, Ricciardi.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
4 d'aprile

U **4 d'aprile** hè u 94u ghjornu di l'annu (u 95u sì hè bisestile) in u calendariu gregurianu. Restanu 271 ghjorni à a fine di l'annu.

## Avenimenti

### In Corsica

## Nascite
* 1932 - Anthony Perkins, attore americanu

## Morti
* 1841: William H. Harrison, omu puliticu statunitense

## Celebrazioni

### Santi
Santu **Isidoru**.

Isidoru hè natu versu l'annu 560 in a cità spagnola di Cartagene. Appartene à una famiglia di santi: i fratelli Leandru è Fulgenziu, a surella Fiurentina, cum'è Isidoru, sò stati canunizati.

Dicenu chì, da chjucu, Isidoru era un zuccone. Un' ci valianu i colpi, in quella testa ùn ci entrava nunda. Un ghjornu, hà vistu unepoche d'inzecche nantu à a petra di una cisterna. Li anu spiegatu chì a causa ne era u canapu à forza di strufinà. Ne hà cunclusu chì, à rombu di travagliu, ancu ellu pudia struissi. E' ghjè diventatu un sapiente.

A so opera scritta hè immensa: astronumia, geografia, esegesi, teolugia, filolugia, scienze, litteratura, storia religiosa è prufana. Hà scrittu un trattatu nantu à l'etimolugie. U so "Libru di l'urigine di e cose" hè una vera enciclopedia. Sè no sapimu qualcosa di i Gotti è di i Vandali, hè grazia à ellu.

Isidoru hè statu una quarantina d'anni vescu di Siviglia. Hè ellu chì hà datu à a Chjesa spagnola a so urganizazione definitiva.

Hè mortu in a so cattedrale u 4 aprile di l'annu 636, straquatu nantu à cenere è preghendu.

Etimolugia: da u grecu "Isis", nome di una dia, è "dôron" (rigalu).

Nomi: Bisidora, Bisidoru, Daria, Dariu, Darius, Isidor, Isidora, Isidore, Isidorius, Isidoro, Isidoru, Isidro, Issy, Izzy.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
5 d'aprile

U **5 d'aprile** hè u 95u ghjornu di l'annu (u 96u sì hè bisestile) in u calendariu gregurianu. Restanu 270 ghjorni à a fine di l'annu.

## Avenimenti

### In Corsica

## Nascite

Image:Herbert Von Karajan, Fundo Correio da Manhã - 2 (cropped).tif|Herbert von Karajan (5 d'aprile 1908-16 di lugliu 1989), 1972

## Morti

## Celebrazioni

### Santi
Santa **Irenea**. Santu **Vincensiu Ferrer**.

In l'annu 304, in a cità greca di Tessalonica, campavanu trè surelle, belle, struite è ricche. Si chjamavanu: Agappè (chì vole dì "amore"), Chionia (chì vole dì "purezza") , è Irenea (chì vole dì "pace"). Sò state cundannate per avè piattatu i libri santi è avè ricusatu di manghjà a carne di i sacrifizi pagani.

Dicenu ch'elle si ne eranu fughjite nantu à una muntagna per evità e persecuzioni, ma Irenea stimò chì, di piattassi, era vigliacchisimu, è vultò in cità.

U guvernatore volse sapè duv'elle eranu e cumpagne.

- Duve erete? dumandava.

- Eramu duve u Signore vulia ch'è no fussimu, disse Irenea.

- Quale hè chì vi dava à manghjà?

- Quellu chì nutrisce l'ocelli.

- U vostru babbu sapia duv'è vo erete?

- Auh!

- E' i vostri vicini?

- Dumandateli!

- I libri interdetti quale ti hà vistu leghjeli?

- Fà a to inchiesta... Ma sappie chì, s'o ùn avia à piattammi, l'averebbi letti ghjornu è notte.

Tandu, u guvernatore dete ordine di brusgialla viva.

Etimolugia: da u grecu "eirênê" (pace).

Nomi: Eirena, Erena, Ira, Iren, Irena, Irenaeus, Irène, Irenea, Irénée, Irenei, Ireneo, Ireneu, Irenion, Irina, Irini, Irinka, Iroucha, Irounia, Reni, Renie, Rinia.

Prutezzione: Irenea hè a santa patrona di e giuvanotte.

Litteratura: Voltaire: Irène (1778)

Vincensiu Ferrer hè dettu u Missiunariu apostolicu. Natu in a cità aragunese di Valenzia versu l'annu 1350, hè mortu u 5 aprile 1419 in u ducatu di Brettagna, à Vannes, in l'attuale dipartimentu di u Morbihan.

Issu frate di San Dumenicu era un predicadore famosu. Cintinare è millaie di persone u seguitavanu per sentelu parlà di l'Apocalisse è di a fine di u Mondu.

Vincensiu hà sustenutu i papa d'Avignone contru à quelli di Roma, for di l'ultimu, Benedettu XIII, ch'ellu hà fattu destituì cù l'aiutu di a Corte di l'Aragone. Cusì finia u scisimu d'Occidente chì hà duratu da u 1378 à u 1417.

Etimolugia, casate è nomi: Cf u 27 sittembre.

Paesi è cità: Valenzia di Spagna, Vannes. San Vincensiu Ferrer hè onuratu a prima dumenica di lugliu in Napuli è u 13 marzu in Parigi.https://adecec.net/adecec/santi/04-aprile.php

## Ligami esterni
* Almanaccu Adecec 2007
6 d'aprile

U **6 d'aprile** hè u 96u ghjornu di l'annu (u 97u sì hè bisestile) in u calendariu gregurianu. Restanu 269 ghjorni à a fine di l'annu.

## Avenimenti

### In Corsica

## Nascite
- 1725 - Pasquale Paoli, rivuluziunariu, patriottu è cumandante corsu.
- 1964 - David Woodard, direttore d'orchestra, cumpusitore è scrittore americanu.

## Morti

## Celebrazioni

### Santi
Santu **Marcellinu**.

Marcellinu era un altu funziunariu rumanu, amicu di Santu Agustinu chì ne dice u più gran bè.

I primi anni di u seculu Quintu, in l'Africa di u Nordu, ci era a lotta trà i catolichi è l'eretichi chì seguitavanu à Dunatu, vescu di Cartagine, è si risicava una guerra civile.

L'imperatore Onoriu mandò à Marcellinu chì, cù l'aiutu di u vescu d'Ippona, fece un ghjudiziu in favore di i catolichi.

U 13 sittembre di l'annu 413, i Dunatisti u fecenu assassinà, ma Marcellinu avia compiu a so missione è l'eresia smarrì

Marcellinu era un omu assai coltu. Interrugava à Santu Agustinu è, per rispondeli, Santu Agustinu scrivia libri cum'è "A remissione di i peccati" o "U spiritu è a lettera" è, à misura ch'ellu scrivia i capituli di u so libru "A cità di Diu", i facia leghje à Marcellinu.

Etimolugia: V. Marcellu (16 ghjennaghju).https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
30 di marzu

U **30 di marzu** hè l'89u ghjornu di l'annu (u 90u sì hè bisestile) in u calendariu gregurianu. Restanu 276 ghjorni à a fine di l'annu.

## Avenimenti

### In Corsica

## Nascite
* 1892:  Stefan Banach, matematicu polaccu

## Morti
* 2007 : Dumenicu Alfonsi, militanti autunumistu Corsu

## Celebrazioni

### Santi
U beatu **Amadeu**.

Amadeu hè natu u 1u ferraghju 1435 à a Corte di Savoia, in una cità chì si chjama oghje Thonon-les-Bains, dipartimentu di a Haute-Savoie. Subitu natu, l'anu fidanzatu à Iolanda, surella di Luigi XI di Francia. L'hà maritata dicesette anni dopu è anu avutu sette figlioli.

A' l'età di 30 anni, Amadeu diventa duca di Piemonte è Savoia cù u nome d'Amadeu IX. Cum'ellu suffria di malcadutu, a moglia l'hà aiutatu à guvernà. Tramindui favurizavanu i poveri è i disgraziati è mantenianu a pace.

Francescu Sforza, duca di Milanu, disse: "Dapertuttu hè megliu à esse riccu chè poveru, for di in u paese di u mio fratellu Amadeu chì aiuta i poveri è scarta i ricchi".

A' Amadeu, i so sciali eranu di pregà è fà penitenza. Quandu omu li rimpruverava di dighjunà troppu, dicia: "Ugnunu u so regime; à mè u dighjunu mi face prò".

Ciò ch'ellu ùn pudia pate, eranu e bestemmie. Quellu chì ghjurava u nome di Diu o di i Santi, devia pagà un'emmenda.

L'anni passavanu è u male impeghjuria. Amadeu a si pigliava cù pazienza. Hè mortu à 37 anni, dopu à 7 anni di regnu, u 30 marzu 1472, in a cità di Vercelli. E so ultime parulle sò state: "Siete ghjusti, tenite caru i poveri, è u Signore derà a pace à u vostru paese".

Etimolugia: da u bassu latinu "ama" (tene caru) è "deus" (Diu).

Csate: Amadei.

Nomi: Amadeo, Amadeu, Amadeus, Amadis, Amédée.https://adecec.net/adecec/santi/03-marzu.php

## Ligami esterni
* Storia di a Corsica 
* Almanaccu Adecec 2007
31 di marzu

U **31 di marzu** hè u 90u ghjornu di l'annu (u 91u sì hè bisestile) in u calendariu gregurianu. Restanu 275 ghjorni à a fine di l'annu.

## Avenimenti

### In Corsica

## Nascite

## Morti
* 1727: Sir Isaac Newton, fìsicu, matemàticu, astrònumu, filòsofu britànnicu
* 1995: Selena, cantatrice americana
* 2017: James Rosenquist, pittore americanu

## Celebrazioni

### Santi
Santu **Beniaminu**.

Beniaminu era un diacunu chì campava in a Persia à u principiu di u seculu quintu. In issu paese, i cristiani campavanu in pace da più di un seculu, quandu un vescu ebbe a scimità di piccià focu à un tempiu paganu.

U rè entrò in e furie è, per trè anni, i cristiani funu persecutati.

Beniaminu hè statu imprigiunatu. Era un omu assai eluquente è avia cunvertitu parechji preti di Zoroastru.

Era in prigiò da dui anni, quandu l'imbasciadore di l'imperatore di Bizanziu fece valè chì, in l'incendiu di u tempiu, Beniaminu ùn ci era per nunda. L'imbasciadore s'ingagiò ancu à ch'ellu ùn cerchi più à cunverte preti di a religione di u paese. E' Beniaminu fù cacciatu da prigiò.

Subitu fora, Beniaminu riprincipiò à fà cunversioni cù a scusa chì u so Diu ùn permettia, à quelli chì avianu a fede, di mette i so talenti da cantu. L'anu torna imprigiunatu è cundannatu à l'impalatura.

Etimolugia: da l'ebraicu "ben'yamin" (figliolu di a manu dritta, di a parte furtunata).

Casate: Beniamini.

Nomi: Beathan, Ben, Beniamino, Beniaminu, Benjamin, Benjamine, Benny, Veniamine. https://adecec.net/adecec/santi/03-marzu.php

## Ligami esterni
* Storia di a Corsica 
* Almanaccu Adecec 2007
7 d'aprile

U **7 d'aprile** hè u 97u ghjornu di l'annu (u 98u sì hè bisestile) in u calendariu gregurianu. Restanu 268 ghjorni à a fine di l'annu.

## Avenimenti

### In Corsica

## Nascite
* 1954 - Jackie Chan, attore cinese.

## Morti

## Celebrazioni

### Santi
Santu **Ghjambattista** di "La Salle".

Ghjambattista hè natu u 3 aprile 1651, in Reims, in una famiglia chì ùn mancava di nunda: u babbu era magistratu. Da chjucu, i genitori avianu decisu di fallu prete. U mandanu à a scola in Reims è à u seminariu in Parigi. Avia sette fratelli è surelle. Ellu, era u più grande. I genitori morenu è deve interrompe i so studii. A' 27 anni l'hè riesciuta à esse prete. Dui anni dopu hè duttore in teolugia.

In Reims, apre scole è allogia i maestri in casa soia. E' ghjè cusì ch'ellu hè natu l'Istitutu di i Frati di e Scole Cristiane. Fù una rivuluzione. L'impurtante era di dà una furmazione pedagogica à i maestri è avia scrittu un libru: "Conduite des écoles chrétiennes". Pè i zitelli, Ghjambattista avia a pretensione di dà a struzzione à i poveri, mantenuti apposta in a gnurantità. I strazi ùn li manconu, persecutatu da u cardinale di Noailles, è ellu, mudestu è eroicu, li tuccò à spatriassi.

Hè mortu in Rouen u 7 aprile di u 1719. U so libru di u 1702, "Les devoirs d'un Chrétien envers Dieu", sera ristampatu parechje volte.

Etimolugia: V. 24 ghjugnu.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
8 d'aprile

L**'8 d'aprile** hè u 98u ghjornu di l'annu (u 99u sì hè bisestile) in u calendariu gregurianu. Restanu 267 ghjorni à a fine di l'annu.

## Avenimenti

### In Corsica

## Nascite
- 1964 - Biz Markie (Marcel Theo Hall), cantadore americanu.

## Morti

## Celebrazioni

### Santi
A beata **Custanzia**.

Custanzia hè nata in u 1247. A' l'età di 15 anni, in Mompellieri, a maritanu cù u rè d'Aragona, Petru u Terzu. Anu sei figlioli. Una di e figliole hè Santa Lisabetta di u Portugallu.

Custanzia avia cusì bella rinomina chì Dante l'hà messa in u so "Paradisu". A chjama "a brava Custanzia".

Quand'ella hè morta in Barcellona, l'8 aprile 1300, era veduva da quindeci anni è u figliolu regnante avia avutu l'investitura di a Corsica trè anni nanzu.

Petru u Terzu è Custanzia avianu avutu un solu maschju chì, in u 1285, avia succedutu à u babbu cù u nome di Ghjacumu Secondu. U 4 aprile 1297, u papa Bonifaziu VIII l'avia datu a Sardegna è a Corsica.

Etimolugia: da u lat. "constans" (fidu à sè stessu).

Casate: Constantini, Costantini.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
9 d'aprile

U **9 d'aprile** hè u 99u ghjornu di l'annu (u 100u sì hè bisestile) in u calendariu gregurianu. Restanu 266 ghjorni à a fine di l'annu.

## Avenimenti

### In Corsica

## Nascite

## Morti
* 2020 - DMX, rapper, attivista è attore statunitense

## Celebrazioni

### Santi
Santu **Valderiu**.

Patre Valderiu era natu versu l'annu 1030 in un locu chjamatu oghje Andainville, dipartimentu di a Somme. Avia fattu u so nuviziatu in l'abbazia di Resbaci, l'attuale Rebais, in a Seine-et-Marne. A prima cosa ch'ellu fece ghjunghjendu in quellu munasteru, fù d'apre e porte à un prigiuneru. Per scusassi, disse: "U Vangellu ci ricumanda di dà à chì dumanda". E' Valeriu ùn sapia dì di nò.

Dodeci anni dopu, Valderiu hè elettu abbate in l'abbazia benedittina di San Martinu, in Pontoise. I so frati u tenianu caru ma, à ellu, u cumandu ùn li piacia. Prufitta di una notte bughjosa, scappa, è si ne và in Cluny. Custì, ci era novecentu frati è, mezu à tutti, ùn era facile di metteli e mani addossu. L'anu ritrovu quantunque è fattu vultà in Pontoise.

Qualchì settimana dopu, torna à fughje è si ne và nantu à un isulottu di a Lauria, vicinu à Turone, l'attuale cità di Tours. Un pelegrinu l'hà sappiuta è l'hà detta à i frati di San Martinu chì sò venuti à circallu.

Cumu fà per campà solu è in pace cum'è un rimitu? Decide di andassine in Roma. Culà, u papa l'hà datu a so benedizzione, è po l'hà dettu: "Volta da duve tù veni". E'cusì hà finitu a so vita in san Martinu di Pontoise duve ellu hè mortu l'8 aprile di l'annu 1099.

Etimolugia: da u germanicu "waldan" (cumandà) è "her" (armata).https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
10 d'aprile

U **10 d'aprile** hè u 100esimu ghjornu di l'annu (u 101u sì hè bisestile) in u calendariu gregurianu. Restanu 265 ghjorni à a fine di l'annu.

## Avenimenti

### In Corsica

## Nascite
- Steven Seagal.
- 2000: Percy Liza Espinoza, ghjucadore di pallò peruvianu.

## Morti
- 1841: Henry Sanfourche, militare.

## Celebrazioni

### Santi
Santu **Micaellu** .Santu **Fulbertu**.

Micaellu, dettu di "i Sanctis", era un cunfessore mortu in u 1625.

U nome Micaellu hè u listessu chè quellu di l'Arcanghjulu chì hà vintu à Satanassu: Michele.

Etimolugia casate è nomi: V. Michele (29 sittembre).

Fulbertu era un sapientone natu versu l'annu 960. In più di a teolugia, cunnuscia a fisica, l'astronumia, a medicina, a musica è a filosufia d'Aristote intrudutta in Europa da l'Arabi di Spagna. Di Fulbertu, dicianu ch'ellu era a rincarnazione di Socratu è di Platone.

Avia studiatu in Remi, l'attuale cità di Reims, cù Gerbertu. Quandu, l'annu 999, Gerbertu fù fattu papa (Silivestru Secondu), Fulbertu si ne andò in Roma cun ellu. Quattru anni è trenttottu ghjorni dopu, u papa morse è Fulbertu vultò in i so lochi. L'annu 1007 era elettu vescu di Chartres.

Era l'amicu è u cunsiglieru di Luigi Primu, dettu u Piu, figliolu di Ugu Capet, u fundadore di a monarchia francese. Tramindui eranu stati l'elevi di Gerbertu, in Remi.

Fulbertu fece di Chartres u primu centru culturale di a Gallia è decise a custruzzione di a famosa cattedrale dopu chì a prima fussi brusgiata in u 1021.

Hè mortu u 10 aprile 1029.

Etimolugia: da u germanicu "folc" (populu) è "bert" (spampillante).

Nomi: Fulbert, Fulberta, Fulberte, Fulbertu, Volbert, Volberte https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
11 d'aprile

L**'11 d'aprile** (o **d'aprili**) hè u 101èsimu ghjornu di l'annu (u 102èsimu sì hè bisesta) in u calindàriu grigurianu. Rèstani 264 ghjorni à a fini di l'annu.

## Avvinimenti
* 1945 - Siconda Guerra Mundiali: Truppi mericani libàrani i campi di cuncentramentu di Buchenwald é Mittelbau-Dora.
### In Còrsica

## Nàsciti

## Morti
* 1511 - Rinucciu di la Rocca

## Cilibrazioni
* da u 1997: Ghjurnata mundiali di a Malatìa di Parkinson
### Santi
Santu **Stanislau**.

Stanislau hè natu in Polonia, accantu à Craccovia, l'annu 1030. Hà studiatu in a cità belgica di Liegi.

A' 42 anni fù fattu vescu di Craccovia. Tandu, u rè di a Polonia era Boleslas Secondu, un principe gattivu, crudele, chì pigliava i so piacè fendu arrubà donne è furzendule. Pè u più, isse donne e pigliava in a povera ghjente ma, un ghjornu, furzò a moglia di un nobile è tandu i signori dumandonu à l'arcivescu, primatu di a Polonia, di scumunicallu. U primatu, ùn avendu u curaggiu di falla, fù Stanislau chì li ne fece a minaccia.

U rè cuntrattaccò accusendu u vescu d'avè arrubatu e terre di un certu Petru chì, cusì dicia, si ne era mortu da l'addisperu. Petru rinvivì è vense à u tribunale per testimunià chì Stanislau l'avia pagatu e terre à prezzu andente.

Stanislau fece scumunicà u rè. Quellu, malgradu l'interdettu di entre in chjesa, venia à sfidà u vescu durante l'uffizii.

U corciu Stanislau ebbe à sbribbà. Un ghjornu ch'ellu dicia a so messa in una cappella for di e porte di a cità, u rè ghjunse è li sbaffò u capu di spada. Era in u 1079.

Dicenu chì Boleslas Secondu si cunvertì è, dui anni dopu, morse frate cunversu di San Benedettu.

Oghje, Stanislau hè, cù Casimiru, u Santu Patrone di a Polonia.

Etimolugia: da u slavu "stan" (alzassi) è "slaw" (gloria).https://adecec.net/adecec/santi/04-aprile.php

## Liami esterni
* Storia di a Corsica 
* Almanaccu Adecec 2007
12 d'aprile

U **12 d'aprile** hè u 102u ghjornu di l'annu (u 103u sì hè bisestile) in u calendariu gregurianu. Restanu 263 ghjorni à a fine di l'annu.

## Avenimenti
* 1861: Principia a Guerra Civile Americana.

* 1961: Jurij Gagarin hè u primu omu in u spaziu.
### In Corsica

## Nascite

## Morti

## Celebrazioni

### Santi
Santu **Ghjuliu**.

Ghjuliu hè statu elettu papa in l'annu 341. Hè u primu à essesi datu issu nome. Hà luttatu contru à l'Arianisimu chì negava a pussibilità di un solu Diu in trè persone. Ariu, prete d'Alessandria, mortu cinque anni nanzu, dicia chì un Diu unicu ùn pudia esse attempu Patre, Figliolu è Spiritu santu. I so discepuli eranu numerosi.

In l'annu 344, Ghjuliu Primu adunì un cunciliu à u capilocu di u paese bulgaru, fece accettà e decisioni di u cunciliu di Nicea è a preeminenza di u vescu di Roma.

Quand'ellu hè mortu, in 352, dopu à esse statu ondeci anni papa, a fede ortodossa si era furtificata. L'Arianisimu serà abbandunatu 29 anni dopu, à u cunciliu ecumenicu di Custantinopuli.

Etimolugia: da a casata rumana "Julius" di una famiglia chì pretendia sorte de Iule, u figliolu d'Eneiu di u racontu di Virgiliu. U nome si hè spartu soprattuttu à l'epica di a Rinascita taliana cù Ghjuliu Secondu, papa da u 1503 à u 1513. In Corsica, in u 1981, venia à u quindecesimu rangu di i nomi maschili. Era quellu di dece omi nantu à mille.

Casate: Giuli, Giuliani, Ghjulj, Giuly.

Nomi: Ghjulia, Ghjuliana, Ghjulianu, Ghjulietta, Ghjuliu, Gillet, Gillette, Gillie, Giulia, Giulietta, Giulio, Gyula, Jilian, Jill, Joletta, Julchen, Jule, Jules, Juli, Julia, Juliaantje, Juliana, Juliâo, Julido, Julie, Julien, Julienne, Juliet, Julieta, Julietta, Juliette, Julina, Juline, Julio, Julius, Julle, Juluen, Juult, Ouliacha, Oulianka, Schüll, Sile, Sileas, Youli, Youliane.

Paesi è cità: Volterra. In Corsica: San Ghjulianu di Campulori.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
13 d'aprile

U **13 d'aprile** hè u 103u ghjornu di l'annu (u 104u sì hè bisestile) in u calendariu gregurianu. Restanu 262 ghjorni à a fine di l'annu.

## Avenimenti

### In Corsica

## Nascite

## Morti
* 2008 : Petru Sinoncelli, patriottu Corsu

## Celebrazioni

### Santi
Santu **Martinu**, papa. A Beata **Ida**.

Martinu Primu, papa, natu in l'Ombria, in a cità di Todi, hè mortu in Crimea l'annu 653.

Quand'ellu hè statu fattu papa, l'annu 649, cundannò e teurie di l'imperatore bizantinu Custanziu Secondu, è di i so teologhi, nantu à l'incarnazione di u Verbu. Custanziu u fece arrestà è purtà in Custantinopuli duv'ellu hè ghjuntu mezu mortu da tantu ch'ellu era statu maltrattatu da i guardiani.

In prigiò, scrisse: "Da 47 ghjorni, ùn mi anu ancu datu appena d'acqua per lavammi. Zucculeghju da u freddu. Sò indebulitu da un sciuglimentu di corpu. Rendu tuttu ciò ch'o manghju. Ma Diu vede tuttu è mi cunfideghju à ellu".

Ghjudicatu da i teologhi è funziunarii di l'imperatore, fù esiliatu in Crimea duv'ellu morse.

Etimolugia: Martinu vene da u nome di u diu Marte, cù u significatu: "picculu Marte".

Casate: De Martini, Demartini, Martinaggi, Martinelli, Martinenghi, Martinetti, Martini, Martinucci.

Nomi: Maartina, Machin, Marcin, Màrtainn, Märtel, Marten, Märten, Marti, Märti, Martie, Martina, Martinho, Martinian, Martiniana, Martiniano, Martinianus, Martinien, Martinienne, Martinka, Martino, Martinu, Martinus, Martjin, Martl, Marton, Marton, Martsen, Marty, Martyn, Matten, Mertens, Mirtel, Tien, Tienis, Tiens, Tinie, Tinus.

Ida, nata l'annu 1040, era a moglia di u conte di Bulogna chì cumandava da l'Ardenne à u mare Atlanticu. Anu avutu dui figlioli maschji: Gottifreddu di Buglione è Balduvinu Primu, chì anu participatu à a prima Cruciata in l'annu 1099 è sò stati i primi rè di u regnu francu di Ghjerusalemme.

Anu avutu cum'è ghjenneru à Arrigu Quartu, l'imperatore d'Alemagna chì ebbe à scumbatte cù u papa Gregoriu Settimu per via di l'investiture.

U 25 ghjennaghju 1077, Arrigu Quartu ghjunse à u castellu di Canossa, pruprietà di a principessa Mattilda di Toscana, per sottumettesi à u papa. E' ricordemu chì, dopu à issa famosa ghjurnata, u papa è a fida Mattilda partiinu da Canossa senza pressassi, è almanacconu di sottumette a Corsica à a Santa Sede, è di mettela sottu à a tutella di Pisa.

Ida era una donna assai credente, cunsigliata da Santu Anselmu chì venia à visitalla in Bulogna o li scrivia lettere spirituale chì sò state cunservate.

I so sciali eranu di fà ornamenti pè e chjese è di pregà. Anu pretesu chì e so prighere anu participatu à u successu di a prima Cruciata.

Hè morta à l'età di 73 anni, u 13 aprile 1113, dopu à avè fattu miraculi chì anu permessu a beatificazione.

Etimolugia: da u germanicu "idis" (donna).

Nomi: Ida,Ide, Ita, Idchen, Iken, Itchen, Itte.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
14 d'aprile

U **14 d'aprile** hè u 104u ghjornu di l'annu (u 105u sì hè bisestile) in u calendariu gregurianu. Restanu 261 ghjorni à a fine di l'annu.

## Avenimenti

### In Corsica

## Nascite
- 1957: Bobbi Brown, maquillatora prufessiunale americana.
- 1958: Peter Dougan Capaldi, attore è realizadore scuzzese.

## Morti

## Celebrazioni

### Santi
Santu **Massimu**. Santa **Liduina**.

Massimu hè un martiru rumanu unuratu da u quintu seculu cù i cumpagni Tiburziu è Valerianu. Eranu sepolti longu à a via Appia chì và da Roma à Brindisi. Sò citati in a Passione legendaria di Santa Cicilia. Altru ùn si sà.

Etimolugia: da u lat. "maximus" (u più grande).

Casate: Massimi.

Nomi:Maksim, Maksima, Maksimiane, Maksis, Massima, Massimiliana, Massimilienne, Massimilianu, Massimina, Massiminu, Massimu, Max, Maxia, Maxie, Maxim, Maxima, Maxime, Maximiano, Maximianus, Maximilian, Maximiliana, Maximiliano, Maximilien, Maximille, Maximin, Maximino, Maximo, Maximus, Miksa.

Liduina era una Olandese, nata in u 1380, morta in u 1433.

Era una zitella in salute quandu, à l'età di quindeci anni, cascò pattinendu nantu à u ghjacciu. Si chjinò per qualchì ghjornu è ùn si arrizzò più, sinu à a morte à l'età di 53 anni. Da quella cascatura, tutti i malanni eranu per ella: ramassi, tumori, gangrena, nevralgie, pene in capu, è a so carne si spaffava sinu à l'ossu. E' dinù, cum'è sì issi guai fisichi ùn bastessinu, fù calunniata da a ghjente, maltrattata da i soi è inghjuliata da u prete di u paese.

Quand'ella ebbe 41 anni, i magistrati di Schiedam, u paese nativu, testimunionu chì, da 7 anni, ùn avia nè manghjatu nè betu. Cuntinuvò à dighjunà torna 12 anni, mentre ch'ella suffria e canine.

Malgradu isse suffrenze, Liduina ùn si lagnava. Era cunsulata da u so anghjulu custode, da a Vergine Maria, è ancu da u Signore, chì venianu à visitalla. Omu si pò dumandà cum'è un cristianu pò pate tanti dulori, ma quale hè chì pò disciuplicà ciò ch'ella hè a grazia di Diu? Dicenu chì, quand'ella hè morta, a so persona era sana, liscia è propiu bella.

Etimolugia: da u germanicu "leut" (populu) è "win" (amicu).

Nomi: Ledwine, Lidiwine, Liduina, Lidwina, Lidwine, Wine.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
16 d'aprile

U **16 d'aprile** hè u 106u ghjornu di l'annu (u 107u sì hè bisestile) in u calendariu gregurianu. Restanu 259 ghjorni à a fine di l'annu.

## Avenimenti

### In Corsica

## Nascite
* 1821 - Ford Madox Brown, pittore inglese
* 1889 - Charlie Chaplin, attore, comicu, realizadore inglese
* 1940 - Margherita II (nata Margrethe Alexandrine Þórhildur Ingrid), reghjina di a Danimarca.
* 1971 - Selena, cantadora statunitense

## Morti

## Celebrazioni

### Santi
Santu **Lambertu**. Santu **Benedettu Labre**.

Lambertu era statu fattu vescu di Maestricht, in Belgica, versu l'annu 670.

Tandu, i Neustri (chì stavanu in un paese chì ghjè l'attuale nordu di a Francia) si battianu contru à i Burgondi (abitanti di l'attuale centru è este di a Francia). Ellu, piglia a pretesa di i Burgondi è ghjè ubligatu d'esiliassi. Rivene in Liegi in l'annu 682. Avendu dinunciatu l'adulteriu di Pippinu d'Herstal - babbu di Charles Martel - cù a surella di un certu Doddone, questu u fece assassinà. Era u 17 sittembre di l'annu 705.

Etimolugia: da u germanicu "land" (paese) è "bert", (spampillante).

Casate: Lamberti, Lambertini, Lambertoni, Lamperti, forse Berti (è derivati) è Lando.

Nomi: Lamb, Lambe, Lambert, Lamberta, Lamberte, Lamberto, Lambertu, Lambertus, Lambrecht, Lamme, Lämmle, Lampe, Lamprcht, Landbert, Lando, Lanz, Lanza, Lanzo.

Benedettu Labre hè natu in u 1748 in u nordu di a Francia. U babbu era agricultore, a mamma tenia una buttea in u paese d'Amettes. Avianu quindeci figlioli. Benedettu era u più grande. I genitori u vulianu fà prete cum'è dui zii. Unu l'amparava u latinu è u grecu.

A' 16 anni, Lambertu prova à fassi frate. Và da un cunventu à un altru, ma a vita munastica ùn li cunvenia.

A'22 anni, di lugliu 1770, trova a so vucazione. Serà pelegrinu è mendicante, è parte per Roma. Ci stà quattru mesi, è po gira a Spagna, a Sguizzera, l'Alemagna è a Polonia. Cinque anni dopu, rivene in Roma. Era troppu malatu per riparte ma campa torna ottu anni. Di ghjornu andava da una chjesa à l'altra, di notte si rifugiava in e ruvine di u Coliseu. U mercuri santu di l'annu 1783, l'anu trovu chì ghjera in agunia. L'anu ricuveratu ma in a ghjurnata si hè mortu.

Etimolugia: V. Benedettu di Norcia (11 lugliu).https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
17 d'aprile

U **17 d'aprile** hè u 107u ghjornu di l'annu (u 108u sì hè bisestile) in u calendariu gregurianu. Restanu 258 ghjorni à a fine di l'annu.

## Avenimenti

### In Corsica

## Nascite
- 1935: Gian Paolo Bazzoni, scrittore talianu (sassarese).
- 1959 - Peter Doig, pittore scuzzese.

## Morti

## Celebrazioni

### Santi
Santu **Nicetu**.

Nicetu era un Siriaccu. Hè statu papa l'annu 167. Serebbi dunque u dodecesimu papa dopu à Petru, Linu, Cletu, Clemente, Anacletu, Evaristu, Lisandru, Sistu, Telesforu, Ginu è Piu.

San Policarpiu, u vechju vescu di Smirne chì avia cunnusciutu quelli chì avianu cunnusciutu à Ghjesù, andò à truvà à Nicetu per chì a Chjesa di Roma celebressi a Pasqua u listessu ghjornu chè a Chjesa d'Oriente. Un' pobbenu mettesi d'accordu malgradu l'amicizia trà dui omi.

Nicetu hè statu papa sette anni. Serebbi mortu martiru u 17 aprile di l'annu 174. Tandu, in Roma, guvernava l'imperatore Marcu Aureliu, dettu u Germanicu.

Etimolugia: u nome Nicetu hè d'urigine greca è vole dì "mai vuintu".

Nomi: Anicet, Aniceto, Anisson, Nicetu.https://adecec.net/adecec/santi/04-aprile.php

## Ligami esterni

* Storia di a Corsica 
* Almanaccu Adecec 2007
18 d'aprile

U **18 d'aprile** hè u 108u ghjornu di l'annu (u 109u sì hè bisestile) in u calendariu gregurianu. Restanu 257 ghjorni à a fine di l'annu.

## Avenimenti

### In Corsica

## Nascite
* 1947: James Woods, attore americanu
* 1949: Antônio Fagundes, attore brasilianu
* 1960: Neo Rauch, pittore tedescu

## Morti
* 1955 : Albert Einstein, fisicu tedescu

## Celebrazioni

### Santi
Santu **Perfettu**. U Beatu **Werner (o Guarnieru)**.

Perfettu era un prete spagnolu à l'epica chì a Spagna era occupata da l'Arabi. Era natu è stava in a cità andalusa di Cordoba.

Cristiani è Magumettani campavanu inseme, ma era difesa à i Cristiani di cunverte l'Arabi.

Un ghjornu, Perfettu hè statu accustatu in carrughju da dui Arabi chì li dumandonu ciò ch'ellu pinsava di Ghjesù è di Magumettu.

- Ghjesù, disse Perfettu, hè figliolu di Diu, Diu ellu stessu è salvadore universale. In quantu à Magumettu, ùn ne parleraghju per ùn dispiacevi.

- Parla puru, dissenu quelli, male ùn ti ne femu.

Allora, Perfettu fece una dimustrazione per spiegà chì Magumettu era un falsu prufetu.

I dui omi si n'andonu è tensenu parulla, ma ne parlonu à d'altri è, finalmente, Perfettu fù messu in prigiò. Mandatu davanti à un tribunale arabu fù cundannatu à esse scapatu.

A sentenza hè stata eseguita u 18 aprile di l'annu 850. Perfettu hè mortu pruclamendu a so fede in Ghjesù Cristu è sustenendu sempre chì Magumettu era un falsu prufetu.

Casate: Perfetti, Perfettini.

Werner era un vignagnolu di e ripe di u Renu tombu - dicenu da i Ghjudei - in u 1287, u ghjovi santu dopu à essesi cumunicatu. L'avianu appesu pè i pedi per falli rende l'ostia cunsacrata, ma ùn a ci fecenu. Allora l'anu apertu e vene. L'anu trovu u lindumane à mezu sangue in una canniccia.

Werner ùn serebbi micca statu canunizatu ma hè cunsideratu cum'è santu in a Renania. In Francia u preganu cù u nome di Garnier.

Etimolugia: da u germanicu "warin" (prutezzione) è "hari" (armata).

Casate: Guarnieri.

Nomi: Garnier, Granier, Guarnerio, Guarniero, Guarnieru, Verner, Vernerio, Verners, Vernier, Warner, Wennie, Wenz, Werner, Wernher, Wernz, Wessel, Wetzel, Widsel.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007 
* Leghje issu artìculu in a Wikipedia sassarese
19 d'aprile

U **19 d'aprile** hè u 109u ghjornu di l'annu (u 110u sì hè bisestile) in u calendariu gregurianu. Restanu 256 ghjorni à a fine di l'annu.

## Avenimenti

### In Corsica

## Nascite

## Morti
* 1882 : Charles Darwin

## Celebrazioni

### Santi
Santa **Emma**.

Emma era una Alemana, discendente di u famosu rè sassone Vittikind chì hà resistitu dece anni à Carlumagnu.

A mamma era una donna pessima; Avia tutte e gattivere. U maritu ùn ebbe l'arte di adestralla è ne hà suffertu assai. Ancu di grazia ch'ellu avia a cunsulazione d'avè una figliola chì avia tutte e virtù.

Li hà datu cum'è maritu u conte Luggeru, un omu credente è caritatosu. Ebbenu dui figlioli. Unu fù vescu in a Vestfalia è canunizatu.

Emma, prestu veduva, hà passatu l'ultimi quaranta anni di a so vita à succorre i disgraziati, à fà chjese è munasteri. Stava in Brema, capilocu di una dioccesi in cima di l'Alemagna, chì prufittò assai di a so generosità. Hè morta in issa cità un 19 aprile versu l'annu 1045.

Serebbi stata sepolta in una chjesa di a Vestfalia ch'ella avia fattu fà denduli u titulu di u santu patrone di u maritu: San Luggeru. Dicenu chì, più tardi, aprendu a tomba, a santa ùn era più chè polvera, for di una manu, a manu diritta chì ghjera stata tantu generosa pè a Chjesa catolica d'Alemagna.

Etimolugia: Emma serebbi un diminutivu di Emilia, da u lat. Aemilius, casata rumana.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
22 d'aprile

U **22 d'aprile** hè u 112u ghjornu di l'annu (u 113u sì hè bisestile) in u calendariu gregurianu. Restanu 253 ghjorni à a fine di l'annu.

## Avenimenti

### In Corsica

## Nascite
- 1982: Kaká, futbolista brasilianu.

## Morti

## Celebrazioni

### Santi
Santu **Lisandru**.

A cità di Lione hè stata fundata in 43 nanzu à Cristu, è ghjè diventata u centru puliticu è amministrativu di a Gallia. Hè stata evangelizata à u seculu secondu. Numerosi funu i cristiani marturiati. L'annu 177, anu tombu à Santa Biandina è 47 cumpagni.

Lisandru, chì ghjera grecu è u so amicu Epipodiu, un Liunese, a si anu francata. Circavanu à ùn fà sapè ch'elli eranu cristiani, ma sò stati dinunciati, arrestati è marturiati. Epipodiu hè statu linciatu da i pagani, Lisandru hè statu crucifissatu.

Santu Lisandru hè festighjatu in Roma u 24 aprile, in Parigi u 26, in Corsica u 22, ma oghje, i Corsi festighjeghjanu soprattuttu, l'11 uttobre, à Santu Lisandru Sauli, vescu di Aleria, patrone celestu di Cervioni è Apostulu di a Corsica.

Etimolugia: da u grecu "alexein" (difende, rispinghje) è "andros", genitivu di "aner" (di l'omu, di u nimicu). Lisandru (Alessandro) si trova in l'Iliade cum'è secondu nome di Paride, u principe di Troia. Hà pocu servutu in l'altu Medievu. Si hè spartu da u seculu XII cù u ciclu francese di i cavalieri antichi duv'ellu si trova un Alessandru Magnu dettu dinù u Macedoniu.

Casate: Alessandri, Alessandrini, Sandreschi, Sandrini, Sandrucci.

Nomi: Alastair, Alesiu, Alessandro, Alex, Alessio, Alexandra, Alexandre, Alexia, Alexine, Alexis, Alexius, Lesiu, Lisandra, Lisandrina, Lisandru, Sacha, Sandie, Sandra, Sandrina, Sandrine, Sandy.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
23 d'aprile

U **23 d'aprile** hè u 113u ghjornu di l'annu (u 114u sì hè bisestile) in u calendariu gregurianu. Restanu 252 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Ghjorghju**.

Ghjorghju hè statu marturiatu in Palestina, vicinu à Tel Aviv, versu a fine di u seculu terzu.

A legenda ne hà fattu un cavalieru curazzatu chì tomba u dragu, affranchisce e cità è salva e principesse, pigliendu cusì u postu di certi eroi pagani cum'è Perseu chì uccise u dragu è salvò à Andromeda.

Parechji sò l'artisti cum'è Raffaellu, pittore è architettu di u papa, Donatellu, u scultore fiurentinu, o Carpacciu, u pittore venizianu, chì anu trovu l'ispirazione in a legenda di San Ghjorghju.

U dragu campava nantu à e sponde di un lagu di a Libia. Cacciava focu per bocca è sterpava ogni cosa. U lusingavanu denduli, ogni ghjornu, duie pecure à manghjà. Ma, prestu, ci hè vulsutu à dalli, in più, una giuvanotta ch'elli sceglianu à l'imbusche. Un ghjornu tuccava à a figliola di u rè quand'ellu ghjunse un cavalieru: era San Ghjorghju. Ghjorghju tumbò u dragu cù a so lancia, predicò a fede cristiana è cunvertì u rè.

Etimolugia: da u grecu "gé" (a terra) è "ergon" (travaglià), dunque agricultore. In u 1981, venia à u 46èsimu rangu di i nomi maschili di Corsica.

Casate: Giogi, Giorgetti.

Nomi:Egor, Georas, Geordie, Georg, George, Georgene, Georges, Georgette, Georgia, Georgie, Georgina, Georgius, Georgui, Georgy, Gheorghe, Gheorguina, Ghjorghja, Ghjorghju, Ghjurghjina, Ghjurgina, Giorgia, Giorgina, Giorgio, Gora, Göran, Gorch, Görch, Görgel, György, Inoulia, Jörg, Jorge, Jörgine, Jorick, Jörn, Jory, Jürg, Jürgen, Juris, Jurriana, Seiorse, Sior, Youka, Yourassia, Youri, Youria.

Paesi è cità: Inghilterra, Lituania, Turchia, Aragone, Portugallu, Catalogna, Georgia, Sicilia. In Corsica: Algaiola, Quenza.

Prutezzione: cavallieri è cavalleria.

Pruverbii: Ùn ti vantà d'avè nè oliu nè vinu, fin chì ùn sò ghjunti Ghjurghjettu (23 aprile), Marchettu (25 aprile) è Teraminu (2 ghjugnu).https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
24 d'aprile

U **24 d'aprile** hè u 114u ghjornu di l'annu (u 115u sì hè bisestile) in u calendariu gregurianu. Restanu 251 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Fidelu**.

Fidelu hè natu in Alemagna, in Sigmaringhen, in u 1573.

Dopu à avè finitu i so studii di Dirittu, fece trè anni u stitutore di trè principi. Cun elli, fece u giru di l'Europa per visità chjese è musei. Dopu, si stabilì avucatu in a cità alsassiana di Colmar, ma ci era tanti furdani trà l'avucati di issa cità chì li caccionu a voglia di fà issu mistieru.

A' 35 anni, si fece frate cappuccinu. Disse: "Vogliu vultà nudu, cum'è quandu surtii da u corpu di mamma". E', oramai, campò in a puvertà è a penitenza. Si chjamava Marcu Reii, hè diventatu frate Fidelu. Era un predicadore tremendu è girava l'Alemagna suttana, a Sguizzera è l'Austria.

Era l'epica di e guerre di religione trà i Catolichi è i Prutestanti.

I Prutestanti eranu miraculi in u cantone sguizzeru di i Grisoni. Quandu i superiori u ci mandonu, disse à i cunfratelli: "Un' ci videremu più. Mureraghju pè a nostra fede". Per istrada, signava e so lettere: "Patre Fidelu, prestu manghjatu da i vermi".

Qualchì settimana dopu, predicava in u paese di Seevis, quand'ella ghjunse una armata di Grisoni prutestanti. Patre Fidelu, finì a so predica, escì di chjesa è ebbe u capu sbaffatu da una sciabulata. Era u 24 aprile 1622.

Etimolugia: da u lat. "fidelis" (sinceru). In Francia, u nome "Fidèle" era più pè i cani chè pè e persone, ma hè abbastanza cumunu in Italia, in Spagna è in l'America duv'ellu hè quellu di u capuguvernu Fidel Castro.

Casate: Fideli.

Nomi: Fidel, Fidela, Fidèle, Fidelia, Fidelin, Fideliu, Fidelius, Fidelu.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
21 d'aprile

U **21 d'aprile** hè u 111u ghjornu di l'annu (u 112u sì hè bisestile) in u calendariu gregurianu. Restanu 254 ghjorni à a fine di l'annu.

## Avenimenti

### In Corsica

## Nascite

Image:Gino Strada.jpg|Gino Strada (21 d'aprile 1948-13 d'aostu 2021)

- 1958: Vlado Goreski, pittore di Macedonia.
- 1988: Pedro Mosquera Parada, ghjucadore di ballò spagnolu.

## Morti

## Celebrazioni

### Santi
Santu **Anselmu**.

Anselmu hè natu versu l'annu 1033 in a cità piemontese d'Aoste. Era un giovanu piacente, gentile, alegru, stimatu da l'omi, curtighjatu da e donne, ma ùn si sentia cù u babbu, un signoru duru è azezu.

Hà 20 anni quandu a mamma more. Tandu, parte da u castellu paternu nantu à un sumere, accumpagnatu da un servu, è giranduleghja sei anni, studiendu è dendusi bel tempu.

Hà 26 anni quand'ellu ghjunghje in Normandia, à l'abbazia di Beccus Herlevini, oghje Le Bec-Hellouin, dipartimentu di l'Eure. Ci hè statu 34 anni, prima cum'è elevu, dopu cum'è prufessore è abbate. Fece di Beccus un centru culturale assai impurtante.

Anselmu era tantu rinumatu chì Guglielmu u Cunquistadore, in puntu di morte (1087), u chjamò per ch'ellu u cunfessi; chì u papa Gregoriu Settimu (1073-1085) u fece vene in Roma per pudè - cum'ellu dicia - rispirà l'odore di e so virtù; chì u papa Urbanu Secondu (1088-1099) volse gode una stonda a so prisenza.

A' l'età di 60 anni, Anselmu hè statu fattu vescu di Canterbury è primatu d'Inghilterra. Era l'epica di a guerra di l'investiture, è Anselmu, chì avia più virtù è sapienza chè diplumazia è energia, debbe sbribbà è andassine in Roma duv'ellu stete duie volte trè anni.

A so disgrazia fù di vulè luttà contru à l'omossessualità, è ebbe à scumpete cù Gugliemu u Rossu, figliolu di Guglielmu u Cunquistadore, chì ghjera di a cunfraterna.

Anselmu hè mortu in Canterbury u 21 aprile 1109. Avia 76 anni. Ci sò chì u cunsidereghjanu cum'è u più grande filosofu è teolugu di u so seculu.

Etimolugia: da u germanicu "Ans", nome di dii, è "helm" (prutezzione, elmu).

Casate: Anselmi.

Nomi: Anse, Anseaume, Ansel, Anselma, Anselme, Anselmu, Anserme, Anzo, Enselin.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007
20 d'aprile

U **20 d'aprile** hè u 110u ghjornu di l'annu (u 111u sì hè bisestile) in u calendariu gregurianu. Restanu 255 ghjorni à a fine di l'annu.

## Avenimenti

### In Corsica

## Nascite
- 1964 - Andy Serkis, attore brittannicu.

## Morti
2018 - Avicii (Tim Bergling), DJ è pruduttore discugraficu svidese (* 8 di settembre 1989, Stoccolma - † Mascate)

## Celebrazioni

### Santi
Santa **Ildegonda**.

Ildegonda stava in Alemagna da e parti di Cologna. Per accumpagnà u babbu chì andava in pelegrinaggiu in Terra Santa, si era vistuta da omu è si facia chjamà Ghjiseppu.

In Tiriu, à u Libanu, nantu à a strada di u ritornu, u babbu more è Ildegonda volta sola à u paese nativu.

U vescu di Cologna li dumandò di purtà scritti impurtanti à u papa. Si vestì da frate è partì.

In Sguizzera, in u cantone di i Grisoni, per via di una malintesa, a impiccanu. U so anghjulu custode a spicca è Ildegonda ghjunghje in Roma.

A' a vultata, si face frate in l'abbazia di Schoenau. Ci stà trè anni fendu una vita santa.

Quand'ella more, in u 1188 si avvedenu ch'ella era una donna. Nantu à i registri, u superiore di u cunventu scrisse: Patre Ghjiseppu, serva di Diu.

Etimolugia: da u germanicu "hild" è "gund" (battaglia).

Nomi: Gonnie, Gunda, Hildegonda, Hildegonde, Hildegun, Hildegund, Hildegunde, Hildegunt, Hilgonda, Hilla, Hilta, Ildegonda.https://adecec.net/adecec/santi/04-aprile.php

## Ligami esterni
* Storia di a Corsica 
* Almanaccu Adecec 2007